02022D0179 — SL — 25.11.2022 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENI SKLEP KOMISIJE (EU) 2022/179 z dne 8. februarja 2022 o usklajeni uporabi radiofrekvenčnega spektra v frekvenčnem pasu 5 GHz za izvedbo brezžičnih dostopovnih sistemov, vključno z radijskimi lokalnimi omrežji, in razveljavitvi Odločbe 2005/513/ES (notificirano pod dokumentarno številko C(2022) 628) (Besedilo velja za EGP) (UL L 029 10.2.2022, str. 10)

spremenjen z:









▼B

IZVEDBENI SKLEP KOMISIJE (EU) 2022/179

z dne 8. februarja 2022

o usklajeni uporabi radiofrekvenčnega spektra v frekvenčnem pasu 5 GHz za izvedbo brezžičnih dostopovnih sistemov, vključno z radijskimi lokalnimi omrežji, in razveljavitvi Odločbe 2005/513/ES

(notificirano pod dokumentarno številko C(2022) 628)

(Besedilo velja za EGP)







Člen 1

S tem sklepom se harmonizirajo pogoji za razpoložljivost in učinkovito uporabo frekvenčnih pasov 5 150 –5 250 MHz, 5 250 –5 350 MHz in 5 470 –5 725 MHz za brezžične dostopovne sisteme, vključno z radijskimi lokalnimi omrežji (WAS/RLAN).

Člen 2

V tem sklepu se uporabljajo naslednje opredelitve pojmov:

(a) „brezžični dostopovni sistemi, vključno z radijskimi lokalnimi omrežji (WAS/RLAN)“ so širokopasovni radijski sistemi, ki omogočajo brezžični dostop javnim in zasebnim aplikacijam ne glede na topologijo osnovnega omrežja;

(b) „uporaba v zaprtih prostorih“ se opredeljuje kot uporaba znotraj zaprtega prostora, ki zagotavlja potrebno slabljenje in tako omogoča lažjo souporabo z drugimi storitvami. Uporabo v zaprtih prostorih je mogoče razvrstiti v štiri primere uporabe, ki so določeni v tehničnih pogojih v Prilogi k temu sklepu in predstavljajo posebne scenarije: znotraj zgradb, cestnih vozil vlakov in zrakoplovov;

(c) „ekvivalentna izotropna sevana moč (EIRP)“ pomeni zmnožek moči, dovedene na anteno, in antenskega dobitka v določeno smer glede na izotropno anteno (absolutni ali izotropni dobitek);

(d) „srednja ekvivalentna izotropno sevana moč (EIRP)“ pomeni EIRP v času rafala med prenosom, ki pri izvajanju krmiljenja moči ustreza največji moči.

▼M1

Člen 3

Države članice do 30. junija 2023 določijo frekvenčne pasove 5 150 –5 250 MHz, 5 250 –5 350 MHz in 5 470 –5 725 MHz ter jih dajo na razpolago na neizključni podlagi za uvedbo omrežij WAS/RLAN v skladu s tehničnimi pogoji iz Priloge.

▼B

Člen 4

Države članice spremljajo razvoj standardov in tehnologije v zvezi z uporabo frekvenčnih pasov 5 150 –5 250 MHz, 5 250 –5 350 MHz in 5 470 –5 725 MHz za omrežja WAS/RLAN in o ugotovitvah obvestijo Komisijo na njeno zahtevo ali na lastno pobudo, da bi omogočile pravočasen pregled tega sklepa.

Člen 5

Odločba 2005/513/ES se razveljavi.

Člen 6

Ta sklep je naslovljen na države članice.

▼M1









PRILOGA

Harmonizirani tehnični pogoji za WAS/RLAN v frekvenčnih pasovih 5 150 –5 250 MHz, 5 250 –5 350 MHz in 5 470 –5 725 MHz







Tabela 1 WAS/RLAN v frekvenčnem pasu 5 150 –5 250 MHz Parameter Tehnični pogoji Frekvenčni pas 5 150 –5 250 MHz Dovoljeno delovanje Uporaba v zaprtih prostorih, vključno z napeljavami v cestnih vozilih, vlakih in zrakoplovih, ter omejena uporaba na prostem (opomba 1). Uporaba v sistemih brezpilotnega zrakoplova je omejena na frekvenčni pas 5 170 –5 250 MHz. Največja srednja ekvivalentna izotropna sevana moč (v nadaljnjem besedilu: EIRP) za znotrajpasovno oddajanje 200 mW Izjeme: — največja srednja EIRP 40 mW se uporablja za napeljave v železniških vagonih z izgubo zaradi slabljenja v povprečju manj kot 12 dB; — največja srednja EIRP 40 mW se uporablja za napeljave v cestnih vozilih. Največja srednja gostota EIRP za znotrajpasovno oddajanje 10 mW/MHz v katerem koli pasu 1 MHz Opomba 1: pri uporabi na prostem oprema ne sme biti pritrjena na fiksno zunanjo anteno, fiksno infrastrukturo ali zunanje ohišje cestnih vozil.

Uporabljajo se tehnike za dostop do spektra in blaženje motenja, ki zagotavljajo ustrezno raven zmogljivosti za skladnost z bistvenimi zahtevami Direktive 2014/53/EU Evropskega parlamenta in Sveta ( 1 ). Kadar so ustrezne tehnike opisane v harmoniziranih standardih ali njihovih delih, na katere so bili na podlagi Direktive 2014/53/EU objavljeni sklici v Uradnem listu Evropske unije, se zagotovi zmogljivost, ki je vsaj enakovredna ravni zmogljivosti, povezani z navedenimi tehnikami.







Tabela 2 WAS/RLAN v frekvenčnem pasu 5 250 –5 350 MHz Parameter Tehnični pogoji Frekvenčni pas 5 250 –5 350 MHz Dovoljeno delovanje Uporaba v zaprtih prostorih: samo znotraj zgradb. Napeljave v cestnih vozilih, vlakih in zrakoplovih niso dovoljene (opomba 2). Uporaba na prostem ni dovoljena. Največja srednja EIRP za znotrajpasovno oddajanje 200 mW Največja srednja gostota EIRP za znotrajpasovno oddajanje 10 mW/MHz v katerem koli pasu 1 MHz Blažitvene tehnike, ki se uporabljajo Krmiljenje moči oddajnika (TPC) in dinamično izbiranje frekvenc (DFS). Za izpolnitev ustreznih bistvenih zahtev iz Direktive 2014/53/EU se lahko uporabijo nadomestne blažitvene tehnike, če zagotavljajo najmanj enakovredno uspešnost in raven zaščite spektra ter upoštevajo tehnične zahteve iz tega sklepa. Krmiljenje moči oddajnika (TPC) TPC v povprečju zagotavlja faktor blaženja motenja najmanj 3 dB pri največji dovoljeni izhodni moči sistemov; ali, če se krmiljenje moči oddajnika ne uporablja, se največja dovoljena srednja EIRP in ustrezna mejna vrednost srednje gostote EIRP zmanjšata za 3 dB. Dinamično izbiranje frekvenc (DFS) DFS je opisano v Priporočilu ITU-R M. 1652-1 (2) za zagotovitev združljivosti delovanja s sistemi radiolokacije. Mehanizem DFS zagotavlja, da je verjetnost izbire danega kanala enaka za vse razpoložljive kanale v pasovih 5 250 –5 350 MHz in 5 470 –5 725 MHz. Mehanizem DFS poleg tega zagotavlja v povprečju skoraj enakomerno porazdelitev obremenitve spektra. Omrežja WAS/RLAN uporabljajo dinamično izbiranje frekvenc, ki blaži motenje radarja najmanj tako učinkovito kot DFS, kot je opisano v standardu ETSI EN 301 893 V2.1.1. Uporabnik ne bi smel imeti dostopa do nastavitev (strojne in/ali programske opreme) omrežij WAS/RLAN v zvezi z DFS, če bi sprememba teh nastavitev povzročila, da omrežja WAS/RLAN ne bi več izpolnjevala zahtev za DFS. To vključuje med drugim to, da (a) uporabniku ni dovoljeno spreminjati države delovanja in/ali frekvenčnega pasu delovanja, če oprema zaradi tega ne bi več izpolnjevala zahtev za DFS, in (b) se ne sprejema programske in/ali strojne programske opreme, če oprema zaradi nje ne bi več izpolnjevala zahtev za DFS. ( 1 ) V skladu z Uredbo Komisije (EU) št. 1321/2014 „velik zrakoplov“ pomeni zrakoplov, razvrščen kot letalo z največjo vzletno maso več kot 5 700 kg, ali večmotorni helikopter. Toda večmotorni helikopterji so izključeni s področja uporabe opomb 2 in 3. ( 2 ) Priporočilo ITU-R M.1652-1: Dinamično izbiranje frekvenc (DFS) v brezžičnih dostopovnih sistemih, vključno z radijskimi lokalnimi omrežji, zaradi zaščite storitve radiolokacije v pasu 5 GHz. Opomba 2: delovanje napeljav WAS/RLAN v velikih zrakoplovih (1) (razen večmotornih helikopterjev) je dovoljeno do 31. decembra 2028 z največjo srednjo EIRP 100 mW za oddajanje znotraj pasu.

Uporabljajo se tehnike za dostop do spektra in blaženje motenja, ki zagotavljajo ustrezno raven zmogljivosti za skladnost z bistvenimi zahtevami Direktive 2014/53/EU. Kadar so ustrezne tehnike opisane v harmoniziranih standardih ali njihovih delih, na katere so bili na podlagi Direktive 2014/53/EU objavljeni sklici v Uradnem listu Evropske unije, se zagotovi zmogljivost, ki je vsaj enakovredna ravni zmogljivosti, povezani z navedenimi tehnikami.







Tabela 3 WAS/RLAN v frekvenčnem pasu 5 470 –5 725 MHz Parameter Tehnični pogoji Frekvenčni pas 5 470 –5 725 MHz Dovoljeno delovanje Uporaba v zaprtih prostorih in na prostem. Napeljave v cestnih vozilih so dovoljene samo za naprave WAS/RLAN, ki delujejo v podrejenem (1) načinu, ki ga krmili fiksna naprava WAS/RLAN s funkcijo dinamičnega izbiranja frekvence (DFS), ki deluje v nadrejenem načinu. Napeljave v vlakih in zrakoplovih ter uporaba v sistemih brezpilotnega zrakoplova niso dovoljene (opomba 3). Največja srednja EIRP za znotrajpasovno oddajanje 1 W Izjeme: — največja srednja EIRP 200 mW se uporablja za napeljave v cestnih vozilih. Največja srednja gostota EIRP za znotrajpasovno oddajanje 50 mW/MHz v katerem koli pasu 1 MHz Blažitvene tehnike, ki se uporabljajo Krmiljenje moči oddajnika (TPC) in dinamično izbiranje frekvenc (DFS). Za izpolnitev ustreznih bistvenih zahtev iz Direktive 2014/53/EU se lahko uporabijo nadomestne blažitvene tehnike motenja, če zagotavljajo najmanj enakovredno uspešnost in raven zaščite spektra ter upoštevajo tehnične zahteve iz tega sklepa. Krmiljenje moči oddajnika (TPC) TPC v povprečju zagotavlja blažitveni faktor najmanj 3 dB pri največji dovoljeni izhodni moči sistemov; ali, če se nadzor moči oddajnika ne uporablja, se največja dovoljena srednja EIRP in ustrezna mejna vrednost srednje gostote EIRP zmanjšata za 3 dB. Dinamično izbiranje frekvenc (DFS) DFS je opisano v Priporočilu ITU-R M. 1652-1 za zagotovitev združljivosti delovanja s sistemi radiolokacije. Mehanizem DFS zagotavlja, da je verjetnost izbire danega kanala enaka za vse razpoložljive kanale v pasovih 5 250 –5 350 MHz in 5 470 –5 725 MHz. Mehanizem DFS zagotavlja v povprečju tudi skoraj enakomerno porazdelitev obremenitve spektra. Omrežja WAS/RLAN uporabljajo dinamično izbiranje frekvenc, ki blaži motenje radarja najmanj tako učinkovito kot DFS, ki je opisan v standardu ETSI EN 301 893 V2.1.1. Uporabnik ne bi smel imeti dostopa do nastavitev (strojne in/ali programske opreme) omrežij WAS/RLAN v zvezi z DFS, če bi sprememba teh nastavitev povzročila, da omrežja WAS/RLAN ne bi več izpolnjevala zahtev za dinamično izbiranje frekvenc. To vključuje med drugim to, da (a) uporabniku ni dovoljeno spreminjati države delovanja in/ali frekvenčnega pasu delovanja, če oprema zaradi tega ne bi več izpolnjevala zahtev za DFS, in (b) se ne sprejema programske in/ali strojne programske opreme, če oprema zaradi nje ne bi več izpolnjevala zahtev za DFS. ( 1 ) Podrejeni in nadrejeni način sta opredeljena v standardu EN 301 893 V2.1.1. Opomba 3: delovanje napeljav WAS/RLAN v velikih zrakoplovih (razen večmotornih helikopterjev), razen v frekvenčnem pasu 5 600–5 650 MHz, je dovoljeno do 31. decembra 2028 z največjo srednjo EIRP 100 mW za znotrajpasovno oddajanje.

Uporabljajo se tehnike za dostop do spektra in blaženje motenja, ki zagotavljajo ustrezno raven zmogljivosti za skladnost z bistvenimi zahtevami Direktive 2014/53/EU. Kadar so ustrezne tehnike opisane v harmoniziranih standardih ali njihovih delih, na katere so bili na podlagi Direktive 2014/53/EU objavljeni sklici v Uradnem listu Evropske unije, se zagotovi zmogljivost, ki je vsaj enakovredna ravni zmogljivosti, povezani z navedenimi tehnikami.